U postupku s objavom Obavijesti o nabavi replika alkarskog oružja, evidencijski broj 1/17-VI.-VAD postavljena su sljedeća pitanja bitna za gospodarski subjekt:

1. Može li se upotrijebiti izjava o nekažnjavanju ovjerena 29. lipnja 2017. od strane javnog bilježnika za firmu i osobu u jednom?

2. Može li se upotrijebiti potvrda Porezne uprave s datumom 29. lipnja 2017. s obzirom da nisu navedeni rokovi valjanosti?

3. Na koji način se ostvaruje 15%, po kriteriju ekonomski najpovoljnije ponude?

4. Treba li uz ponudu dostaviti uzorke ili ne?

Odgovor Viteškog alkarskog društva Sinj je:

1. – 2. Ovaj postupak nabave je rezultat činjenice da u već provedenom postupku nabave po grupama ev. broj 1/17-VAD za Grupu VI. – Alkarsko oružje nije stigla niti jedna ponuda, pa je to u određenom smislu nastavak postupka.

U odnosu na prva dva pitanja Dokumentacijom o nabavi propisano je što će se prihvatiti kao dokaz, pa se i izjave koje navodite tretiraju u tom smislu.

Podsjećamo da je najbitnije da bilo koja od traženih isprava sadržava istinite činjenice za ovaj postupak, a prema točki 3.1. A. i B. Dokumentacije naručitelj će isključiti gospodarski subjekt u bilo kojem trenutku ako utvrdi postojanje nekog od tamo navedenih slučajeva.

3. Unutar kriterija estetike raspodjeljuje se 15 bodova i to 9 na odličnu i 6 prihvatljivu ponudu, što se postavlja u relaciju s ponuđenom cijenom da bi se dobila usklađena cijena. Dakle, usklađenu cijenu čini ponuđena cijena i novčana vrijednost estetike.

4. Odgovor na upit o dostavljanju uzoraka sadržan je u Prilogu 4. Tehničke specifikacije, u tablici.